प्रमोद कुमारी की कहानी- गांव
कहानी का आधार यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं। किरदारों के रूप में एक परिवार है। चंद सदस्य हैंStory of Pramod Kumari - Village
कहानी का आधार
यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं।
किरदारों के रूप में एक परिवार है। चंद सदस्य हैं उसके। चार या शायद पांच या छह...तय नहीं है इनकी गिनती भी। जो तय है, वो ये कि यह परिवार सड़क किनारे खड़ा है।
क्यों? पता नहीं। कहां से आया है, कहां जाएगा...मालूम नहीं। क्या जाने उनका रहन-सहन कैसा है? वो जिस सड़क पर खड़े हैं, वो किसी शहर की है, कस्बे या गांव की? या कोई राजमार्ग है? दोराहा-तिराहा है?
गांव
अमन व उसकी पत्नी नीता और उनके दो बच्चे नटया व सोनू सड़क किनारे खड़े होकर गांव जाने वाली बस का इंतज़ार कर रहे है। पूरा परिवार गर्मियों की छुटि्टयां बिताने गांव में दादा-दादी के पास जा रहा है।
सोनू ने नटया को कहा, ‘तुम्हें याद है पिछली बार हम उसे चका-भुज (लाइट चालू-बंद) वाली बस में गए थे।’
इतने में बस आ गई। बच्चे, बस पर बने पानी भरती पनिहारी, बैलों से खेत जोतते किसानों के चित्र देखने लगे।
‘जल्दी करो, जल्दी करो’ कंडक्टर बोला।
बच्चे उछल-कूद करते हुए पीछे की सीटों पर जाकर बैठ गए।
नटया बोली, ‘मैं तो अपना मिट्‌टी का घर नीम के पेड़ के नीचे बनाऊंगी, ताकि दोपहर मैं भी खेल सकूं।’
इतने में सोनू बोला, ‘मैं तो ऊंट पर बैठकर दादा जी के साथ खेत में जाऊंगा।’
नटया ने कहा, ‘तुम्हें याद है पिछली बार लुका-छिपी खेलते समय मुझे कोई नहीं ढूंढ पाया था।’
‘गांव आ गया...’ सोनू ज़ोर से बोला।